Babelscape/SREDFM huggingface dataset:
Βίλχελμ Μαρξ

Ο Βίλχελμ Μαρξ (γερμανικά: "Wilhelm Marx", 15 Ιανουαρίου 1863 – 5 Αυγούστου 1946) ήταν Γερμανός πολιτικός, δικηγόρος, μέλος του κόμματος του κέντρου και δύο φορές καγκελάριος της Γερμανίας την εποχή της Δημοκρατίας της Βαϊμάρης. Η πρώτη του θητεία διήρκεσε από το 1923 μέχρι το 1925 και η δεύτερη από το 1926 μέχρι και το 1928. Επίσης υπήρξε πρωθυπουργός της Πρωσίας το 1925. Ήταν ο μακροβιότερος καγκελάριος της Δημοκρατίας της Βαϊμάρης.
Καρατόμπα

Το Καρατόμπα αποτελεί χωριό και δήμο της επαρχίας Κουσάρ του Αζερμπαϊτζάν. Έχει πληθυσμό 637.
Γιορό

Το Γιορό είναι δήμος και πόλη στο διαμέρισμα Τσοκό, στην Κολομβία. Μετά το Λόπεζ ντε Μικάι, επίσης στην Κολομβία, διεκδικεί το ρεκόρ για την υψηλότερη ετήσια βροχόπτωση με 12,717 χιλιοστά βροχής (501 ίντσες). Τα δεδομένα βροχόπτωση μετρήθηκε από τη γεωργική Εκμετάλλευση από το Πανεπιστήμιο της Μπογκοτά, ανάμεσα στο 1952 και το 1989. Αν είναι ακριβής, θα είναι το πιο βροχερό μέρος στο κόσμο. Η πόλη πήρε το όνομά του από τον Γιορό, έναν προκολομβιανό ιθαγενή αρχηγό. 

Μια ακουαρέλα του 1853 από τον Μανουέλ Μαρία Πας δείχνει δυο ανθρώπους με αχυρένια καπέλα και μια γυναίκα που κάθονται σε ένα μαγαζί με ποτά στην πόλη.
Super Mario 64 DS

Το Super Mario 64 DS είναι βιντεοπαιχνίδι πλατφόρμας που δημιουργήθηκε και κυκλοφόρησε στις 21 Νοεμβρίου 2004 από τη Nintendo για το Nintendo DS. Αποτελεί remake του Super Mario 64 και είναι ένα από τα πρώτα παιχνίδια για τη κονσόλα.

Το παιχνίδι περιέχει τρεις νέους χαρακτήρες: τον πρωταγωνιστή Yoshi, και τους διαθέσιμους για ξεκλείδωμα Mario, Luigi και Wario. Γενικά δέχτηκε καλές κριτικές, ενώ από τις 30 Σεπτεμβρίου του 2015 πούλησε 11.06 εκατομμύρια αντίτυπα παγκοσμίως.
Μπαντακούρ Νταντά

Το Μπαντακούρ Νταντά είναι κορυφογραμμή στο Νεπάλ, με μέγιστο ύψος 1.124 μ. Σε κοντινή απόσταση βρίσκονται οι οικισμοί Χοσαρένταντα, Τζόκα, Μπασέρι και Τούντι της Κεντρικής Αναπτυξιακής Περιοχής της χώρας.
Βρίσκεται 50 χιλιόμετρα ανατολικά του Κατμαντού. 

Το κλίμα είναι υγρό και υποτροπικό. Η μέση θερμοκρασία είναι περίπου 21 °C. Ο πιο ζεστός μήνας είναι ο Απρίλιος, 25 °C, και ο πιο κρύος μήνας είναι ο Ιανουάριος, με μέση θερμοκρασία 15 °C. Η βροχόπτωση είναι 2.118 χιλιοστά τον χρόνο. Ο πιο βροχερός μήνας είναι ο Αύγουστος με 458 χιλιοστά βροχής και ο Νοέμβριος είναι σχεδόν άνυδρος, με 1 χιλιοστό βροχής.
Κυβερνήτης των Τερκς και Κέικος

Ο Κυβερνήτης των Τερκς και Κέικος είναι ο εκπρόσωπος του Βρετανού μονάρχη στο υπερπόντιο έδαφος του Ηνωμένου Βασίλειου, Τερκς και Κέικος. Ο Κυβερνήτης διορίζεται από τον εκάστοτε μονάρχη με τη συμβουλή της βρετανικής κυβέρνησης. Ο ρόλος του Κυβερνήτη είναι να ενεργεί ως αρχηγός κράτους, και είναι υπεύθυνος ή υπεύθυνη για το διορισμό του Πρωθυπουργού (Premier ) και 5 μελών της Βουλής των Αντιπροσώπων. Η επίσημη κατοικία του Κυβερνήτη είναι η έδρα της κυβέρνησης των Τερκς και Κάικος, στο Γουότερλου στην Μεγάλη Τερκ.

Τον Αύγουστο του 2009, το Ηνωμένο Βασίλειο ανέστειλε την αυτοδιοίκηση των Τερκς και Κάικος  έπειτα από ισχυρισμούς για υπουργική διαφθορά. Το προνόμιο της διακυβέρνησης από τους υπουργούς και τη Βουλή των αντιπροσώπων παραχωρήθηκε στον κυβερνήτη των νήσων για χρονικό διάστημα έως και 2 έτη, με ενδεχόμενο παράτασης.

Ο Κυβερνήτης έχει τη δική του σημαία στα Τερκς και Κέικος, που είναι η Σημαία της Ένωσης με το εθνόσημο του εδάφους επάλληλα.
Σάσα Στάροβιτς

Ο Σάσα Στάροβιτς ("Saša Starović", γεννημένος στις 19 Οκτωβρίου 1988) είναι Σέρβος διεθνής πετοσφαιριστής. Έχει ύψος 2.07 μ. και αγωνίζεται στη θέση του διαγώνιου για τον Παναθηναϊκό.
Τζέιμς Αλεξάντερ Τζορτζ Σμιθ Μακάρτνεϊ

O Τζέιμς Αλεξάντερ Τζορτζ Σμιθ Μακάρτνεϊ ("James Alexander George Smith McCartney", 30 Ιουνίου 1945 – 9 Μαΐου 1980), επίσης γνωστός ως J. A. G. S. McCartney ή "Jags" McCartney ήταν πολιτικός από τα Νησιά Τερκς και Κέικος. Υπήρξε ο πρώτος πρωθυπουργός (επικεφαλής υπουργός) στα νησιά και κατείχε αυτή τη θέση από τον Αύγουστο του 1976 μέχρι τις 9 Μαΐου 1980, οπότε σκοτώθηκε σε αεροπορικό δυστύχημα πάνω από το Νιου Τζέρσεϊ. Σήμερα τιμάται ως ο πρώτος εθνικός ήρωας των νησιών.
Α΄ κατηγορία ΕΠΟΛ

Η Α΄ Κατηγορία ΕΠΟΛ είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) απο το 1956. Στο πρωτάθλημα αυτό συμμετέχουν ομάδες μέλη της ΕΠΟΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η ΑΕΖ Ζακακίου με 8 κατακτήσεις.

Από το πρωτάθλημα αυτό καθορίζεται η ομάδα που θα εκπροσωπήσει την ΕΠΟΛ στο Πρωτάθλημα πρωταθλητριών ΣΤΟΚ και οι ομάδες της ΕΠΟΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου. 

Η Α΄ κατηγορία ΕΠΟΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.
Β΄ κατηγορία ΕΠΟΛ

Η Β΄ Κατηγορία ΕΠΟΛ είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) από το 2001. Στο πρωτάθλημα αυτό συμμετέχουν ομάδες μέλη της ΕΠΟΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Από το πρωτάθλημα αυτό καθορίζονται οι ομάδες που θα προβιβαστούν στην Α΄ κατηγορία ΕΠΟΛ. Η Β΄ κατηγορία ΕΠΟΛ βρίσκεται στο 6ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Β΄ κατηγορίας των τοπικών ομοσπονδιών.
Κύπελλο Α΄ κατηγορίας ΕΠΟΛ

Το Κύπελλο Α΄ κατηγορίας ΕΠΟΛ αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) απο το 1964. Στη διοργάνωση συμμετέχουν οι ομάδες του πρωταθλήματος της Α΄ κατηγορίας ΕΠΟΛ. Παλαιότερα στη διοργάνωση συμμετείχαν και οι ομάδες της Β΄ κατηγορίας ΕΠΟΛ. Πολυνίκης ομάδα του θεσμού είναι η ΑΕΖ Ζακακίου με 10 κατακτήσεις.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.
Ντάνιελ Μπάρενμποϊμ

Ο Ντάνιελ Μπάρενμποϊμ, KBE, ("Daniel Barenboim", εβραϊκά: "דניאל בארנבוים", γεννημένος 15 Νοεμβρίου 1942) είναι Αργεντινο-Ισραηλίτης πιανίστας και μαέστρος, ο οποίος είναι πολιτογραφημένος σε Ισπανία και Παλαιστίνη. Είναι γενικός μουσικός διευθυντής στην "Deutsche Staatsoper Berlin" και την "Staatskapelle Berlin". Προηγουμένως υπήρξε μαέστρος στην "Chicago Symphony Orchestra", την "Orchestre de Paris" και την "La Scala" του Μιλάνου. 

Ο Μπάρενμποϊμ είναι επίσης γνωστός για τη συνεργασία του με την "West–Eastern Divan Orchestra", μία ορχήστρα με έδρα τη Σεβίλλη, η οποία αποτελείται από νεαρούς Άραβες και και Ισραηλινούς μουσικούς. Γνωστός είναι ωστόσο και για την κριτική που ασκεί για την Ισραηλινή κατοχή σε εδάφη της Παλαιστίνης. Ο Μπάρενμποϊμ είναι πολύγλωσσος, αφού μιλά άπταιστα ισπανικά, εβραϊκά, αγγλικά, γαλλικά, ιταλικά και γερμανικά.

Κατά τη διάρκεια της καριέρα του έχει βραβευθεί πάρα πολλές φορές. Μερικές από τις μεγαλύτερες τιμές που έχει λάβει είναι μετάλλια από το βρετανικό Order of the British Empire, το γαλλικό Légion d'honneur το γερμανικό Großes Bundesverdienstkreuz, αλλά και το Willy Brandt Βραβείο. Μαζί με τον Παλαιστίνιο-Αμερικανό καθηγητή πανεπιστημίου Έντουαρντ Σεντ, έλαβαν μετάλλιο από το ισπανικό Premios Princesa d'Asturies. Έχει λάβει εφτά Grammy για τη δουλειά του και τη δισκογραφία του.
DOSBox

Το DOSBox είναι εξομοιωτής που εξομοιώνει έναν συμβατό υπολογιστή IBM PC εκτελώντας ένα λειτουργικό σύστημα DOS, μαζί με συμβατές κάρτες γραφικών και ήχου, που σημαίνει πως κανονικά προγράμματα DOS, συμπεριλαμβανόμενων και παιχνιδιών υπολογιστή, παρέχουν ένα περιβάλλον στο οποίο μπορούν να τρέξουν σωστά, παρόλο που οι σύγχρονοι υπολογιστές έχουν σταματήσει να υποστηρίζουν αυτό το περιβάλλον. Το DOSBox είναι ελεύθερο λογισμικό, γραμμένο κυρίως στη γλώσσα C++ και διανέμεται υπό την Γενική Άδεια Δημόσιας Χρήσης GNU. Το DOSBox έχει ληφθεί πάνω από 30 εκατομμύρια φορές από την αρχική κυκλοφορία της στην SourceForge το 2002.

Το DOSBox μπορεί να τρέξει παλιό λογισμικό DOS σε σύγχρονους υπολογιστές που δεν θα μπορούσε να λειτουργήσει διαφορετικά, λόγω της ασυμβατότητας μεταξύ του παλαιότερου λογισμικού και σύγχρονου υλικού λειτουργικών συστημάτων. Μια σειρά βελτιώσεων χρήσης του DOS έχουν προστεθεί στο DOSBox πέρα από την εξομοίωση DOS, όπως εικόνες σκληρού δίσκου, peer-to-peer, στιγμιότυπα και screencasting. Μια σειρά από vintage βιντεοπαιχνίδια DOS έχουν εμπορικά επανακυκλοφορήσει για να τρέξουν σε σύγχρονα λειτουργικά συστήματα μέσα στο DOSBox.

Δεν έχει κυκλοφορήσει μια νέα επίσημη έκδοση του DOSBox από το DOSBox 0.74, που κυκλοφόρησε το Μάιο του 2010, αν και η ανάπτυξη συνεχίζεται στην έκδοση SVN. Διακλαδώσεις όπως το "DOSBox SVN Daum" και το "DOSBox SVN-LFN" παρέχουν πρόσθετες λειτουργίες, όπως η υποστήριξη των save states και μεγάλων ονομάτων αρχείων.
Κύπελλο Β΄ κατηγορίας ΕΠΟΛ

Το Κύπελλο Β΄ κατηγορίας ΕΠΟΛ αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ). Στη διοργάνωση συμμετέχουν οι ομάδες του πρωταθλήματος της Β΄ κατηγορίας ΕΠΟΛ.
Νάντια Μπουλανζέ

Η Ζυλιέτ Νάντια Μπουλανζέ (γαλλικά: "Juliette Nadia Boulanger", "ʒy.ljɛt na.dja bu.lɑ̃.ʒe", 16 Σεπτεμβρίου 1887 - 22 Οκτωβρίου 1979) ήταν Γαλλίδα συνθέτις, μαέστρος και καθηγήτρια. Περισσότερο γνωστή είναι ως καθηγήτρια μερικών από των σπουδαιότερων συνθετών και μουσικών του 20ου αιώνα. Συχνά, ερμήνευε κιόλας ως πιανίστα και οργανίστα.

Προερχόμενη από μουσική οικογένεια, είχε λάβει πολλές διακρίσεις από μικρή ηλικία από το "Conservatoire de Paris", όμως πίστευε ότι ως συνθέτης δεν ήταν καλή, έτσι αποφάσισε να αφοσιωθεί στη διδασκαλία. Σε αυτόν τον τομέα διέπρεψε και μαθήτευσε μερικούς από τους πιο σημαντικούς μουσικούς, συνθέτες, σολίστ και μαέστρους του 20ου αιώνα, μεταξύ αυτών ο Άαρον Κόπλαντ, ο Κουίνσι Τζόουνς, ο Έλιοτ Κάρτερ, ο Βίρτζιλ Τόμσον, ο Ντάνιελ Μπάρενμποϊμ, Φίλιπ Γκλας, ο Μισέλ Λεγκράν, ο Άστορ Πιατσόλα και ο Βόιτσεκ Κίλαρ.

Η Μπουλανζέ δίδαξε τόσο στην Αγγλία όσο και στις ΗΠΑ, ενώ συνεργάστηκε και με διάφορες μουσικές ακαδημίες και σχολές όπως η Σχολή Τζούλιαρντ, το Longy School of Music of Bard College, το Βασιλικό Κολλέγιο Μουσικής και η Βασιλική Ακαδημία Μουσικής του Λονδίνου. Όμως, κατά κύριο λόγο δίδασκε στο διαμέρισμά της στο Παρίσι, όπου παρέδιδε μαθήματα για εφτά δεκαετίες, μέχρι και τον θάνατό της. Η Μπουλανζέ, ήταν η πρώτη γυναίκα που διεύθυνε τόσες πολλές μεγάλες ορχήστρες όπως τη Φιλαρμονική της Νέας Υόρκης και της Βοστώνης, μεταξύ άλλων.
Γρηγόριος Δενδρινός ο Αιγιαλείας

Ο Γρηγόριος Δενδρινός ο Αιγιαλείας (-1850) ήταν επίσκοπος και αγωνιστής της Ελληνικής Επανάστασης.
Μαλούσα

Η Μαλούσα ή Μαλφρίντα ιστορικά είναι γνωστή ως υπηρέτρια της Αγίας Όλγας και σύζυγος του Σβιάτοσλαβ A΄ του Κιέβου. Σύμφωνα με τα σλαβικά χρονικά, ήταν η μητέρα του Βλαδίμηρου Α' του Κιέβου και η αδερφή του Ντομπρίνια. Τα νορβηγικά έπη περιγράφουν η μητέρα του Βλαδίμηρου ως προφήτισσα που έζησε μέχρι την ηλικία των 100 και την έφεραν από το σπήλαιο στο παλάτι για να προβλέψει το μέλλον. Η Μαλούσα θάφτηκε στο Κόροστεν, στην Ουκρανία, με τον μικρό της γιο Βλαδίμηρο.
Σαφχάουζεν

Το Σαφχάουζεν (γερμανικά: "Schaffhausen") είναι πόλη στην Ελβετία και κύρια πόλη του καντονίου του Σαφχάουζεν. Είναι η βορειότερη πόλη της Ελβετίας. Νοτιοδυτικά της πόλης βρίσκεται ο μεγαλύτερος στην Ευρώπη καταρράκτης του Ρήνου. 

thumb|left|250px|Καταρράκτης του Ρήνου
thumb|left|250px|Κτίριο της παλιάς πόλης
Γρηγόριος Παπαδοπετράκης

Ο Γρηγόριος Παπαδοπετράκης (1828-1889) ήταν Έλληνας επίσκοπος Ιεροσητείας και ιστορικός.
Norma John

Οι Norma John είναι ένα Φινλανδικό συγκρότημα που αποτελείται από τον Λάσσε Πιιράινεν και την Λέενα Τιρρόνεν. εκπροσωπήσαν την Φινλανδία στον Διαγωνισμό Τραγουδιού Eurovision 2017.
Συμμετείχαν στον πρώτο ημιτελικό αλλά δεν κατάφεραν να προκριθούν στο μεγάλο τελικό,καθώς ήρθαν 12οι με μόλις 92 βαθμούς [51 βαθμούς από ψήφους κοινού και 41 από επιτροπές]
Γιαν Πάινας

Ο Γιαν Πάινας (ολλανδικά: Jan Symonsz. Pynas (1582, Άλκμααρ- 1631, Άμστερνταμ) ήταν Ολλανδός ζωγράφος της ολλανδικής Χρυσής Εποχής.
Χακικάτ

Το Χακικάτ (Αβάρικά: XӀакъикъат, σημαίνει "Η αλήθεια") είναι η κύρια εφημερίδα στην Αβαρική γλώσσα, και τυπωνόταν στο Μαχατσκαλά του Νταγκεστάν. 

Προηγούμενα ονόματα: 
* 1979-1918: "XӀакъикъат" ("Αλήθεια")
* 1918-1920: "ХӀалтӀулел чагӀи" ("Εργαζόμενοι")
* 1920-1921: "БагӀараб байрах" ("Κόκκινη Σημαία")
* 1921-1934: "БагӀарал мугӀрул" ("Κόκκινα Βουνά")
* 1934-1951: "МагӀарул большевик" ("Μπολσεβίκοι των βουνών")
* 1951-1957: "Дагъистаналъул правда" ("Αλήθεια του Νταγκεστάν")
* 1957-1990: "БагӀараб байрах" ("Κόκκινη Σημαία")
Μεταξύ των συγγραφέων που δημοσίευσε η εφημερίδα ήταν ο Ρασούλ Γκαμζάτοφ. 

Κατηγορία:Εφημερίδες με τόπο έκδοσης τη Ρωσία
Χάνι αλ Μούλκι

Ο Χάνι αλ Μούλκι (Hani Al-Mulki, επίσης γνωστός ως Χάνι Mulki, "Hāni Al-Mulki" , 15 Οκτωβρίου 1951-), είναι πολιτικός, που υπηρέτησε ως πρωθυπουργός της Ιορδανίας, ήδη υπηρεσιακός πρωθυπουργός μεταξύ 29 Μαΐου 2016 και 25 Σεπτεμβρίου 2016, μέχρι την ολοκλήρωση των γενικών εκλογών του 2016. Προηγουμένως υπηρέτησε σε αρκετές υπουργικές και διπλωματικές θέσεις και ήταν επικεφαλής Επίτροπος της Αρχής της Ειδικής Οικονομικής Ζώνης της Άκαμπα  , πριν τον διορισμό του ως πρωθυπουργού από τον βασιλιά Αμπντάλα Β΄. Ο Μούλκι παραιτήθηκε από την πρωθυπουργία έπειτα από μαζικές διαδηλώσεις εναντίον της φορολογίας.
Υπουργός Ενέργειας των Ηνωμένων Πολιτειών

Ο Υπουργός Ενέργειας των Ηνωμένων Πολιτειών (αγγλικά: "United States Secretary of Energy"), είναι ο επικεφαλής του Υπουργείου Ενέργειας των Ηνωμένων Πολιτειών, μέλος του Υπουργικού Συμβουλίου των Ηνωμένων Πολιτειών και βρίσκεται στη δέκατη τέταρτη θέση για την προεδρική γραμμή διαδοχής. Η θέση συστάθηκε στις 1 Οκτωβρίου 1977 με τη δημιουργία του Τμήματος Ενέργειας, όταν ο Πρόεδρος Τζίμι Κάρτερ υπέγραψε την Οργανωτική Πράξη του Τμήματος Ενέργειας. 

Αρχικά η θέση επικεντρώθηκε σε θέματα παραγωγής και νομοθεσίας ενέργειας. Η έμφαση σύντομα μετατοπίστηκε στην ανάπτυξη της τεχνολογίας για καλύτερες και πιο αποδοτικές πηγές ενέργειας, καθώς και στην ενεργειακή παιδεία. Μετά το τέλος του Ψυχρού Πολέμου, στο επίκεντρο του τμήματος βρέθηκε η διαχείριση των ραδιενεργών αποβλήτων και η διατήρηση της ποιότητας του περιβάλλοντος. 

Σημερινή και 16η Υπουργός Ενέργειας είναι η Τζένιφερ Γκράνχολμ από το Μίσιγκαν.
Γκιουλουζενμπινέ

Το Γκιουλουζενμπινέ (επίσης, Γκουλουζάν-Μπινά, Γκιουλουζαμπινά, Γκιουλγιουζαμπίνα, και Γκιουλγιουζανμπίνα) είναι ένα χωριό στην επαρχία Μπαλακάν του βορειοδυτικού Αζερμπαϊτζάν. Το χωριό αποτελεί μέρος του δήμου Χενίφε.
Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες

Ο [[Πρόεδρος των Ηνωμένων Πολιτειών|Πρόεδρος των ΗΠΑ]] [[Ντόναλντ Τραμπ]] υπογράφει την εντολής, πλαισιωμένος από τον [[Αντιπρόεδρος των ΗΠΑ|Αντιπρόεδρο]] [[Μάικ Πενς]] (αριστερά) και τον Υπουργό Άμυνας [[Τζέιμς Μάτις]] (δεξιά)
Χάρτης των χωρών που πλήττονται από το εκτελεστικό διάταγμα
[[Λιβύη]][[Ιράν]][[Ιράκ]][[Σομαλία]][[Σουδάν]][[Συρία]][[Υεμένη]]
Ο πρόεδρος των ΗΠΑ Ντόναλντ Τραμπ υπέγραψε ένα εκτελεστικό διάταγμα με τίτλο Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες στις 27 Ιανουαρίου 2017. Περιορίζει ιδιαίτερα και τα ταξίδια και την μετανάστευση προσώπων από αρκετές χώρες της Μέσης Ανατολής και της Αφρικής. Η εντολή αναστέλλει το Πρόγραμμα Εισδοχής Προσφύγων των ΗΠΑ (U.S. Refugee Admissions Program - USRAP) για 120 ημέρες καθώς και την είσοδο ανθρώπων από την Λιβύη, το Ιράν, το Ιράκ, τη Σομαλία, το Σουδάν, τη Συρία και την Υεμένη, ανεξάρτητα από το καθεστώς βίζας ή μόνιμης κατοικίας τους για 90 ημέρες, με εξαιρέσεις ανά περίπτωση. Στις 28 Ιανουαρίου, περίπου 100–200 ταξιδιώτες κρατήθηκαν σε αεροδρόμια των ΗΠΑ λόγω της εντολής αυτής και εκατοντάδες εμποδίστηκαν από την επιβίβασή τους σε αεροσκάφη με κατεύθυνση τις ΗΠΑ. 

Η εντολή προκάλεσε διεθνή κριτική, διαδηλώσεις στη Νέα Υόρκη στο Διεθνές αεροδρόμιο Τζ. Φ. Κέννεντυ και σε άλλα αεροδρόμια των ΗΠΑ, από κόσμο που έδωσε σημασία ότι οι επτά χώρες που έγιναν στόχος της εντολής είχαν πλειονότητα  Μουσουλμανικών πληθυσμών. Η κυβέρνηση απάντησε στην κριτική δηλώνοντας ότι η εντολή στοχεύει «χώρες επιρρεπείς στην τρομοκρατία» και όχι μουσουλμανικές, συγκεκριμένα, χώρες. Η Αμερικανική Ένωση Πολιτικών Ελευθεριών (American Civil Liberties Union ACLU) κατέθεσε μήνυση που επιδιώκει να εμποδίσει την υλοποίηση της εντολής. 

Το ομοσπονδιακό δικαστήριο στη Νέα Υόρκη ανέστειλε προσωρινά μέρη της εντολής στις 28 Ιανουαρίου, αλλά το δικαστήριο δεν έχει αποφάνθηκε ούτε για να επιτρέψει την είσοδο στη χώρα των επηρεαζόμενων ατόμων ούτε για τη συνταγματικότητα της εντολής. Στις 29 Ιανουαρίου, άλλο ομοσπονδιακό δικαστήριο στη Βοστόνη προσωρινά απέκλεισε την κράτηση των επηρεαζόμενων ανθρώπων «που, χωρίς το εκτελεστικό διάταγμα, θα ήταν νόμιμα εξουσιοδοτημένοι να εισέλθουν στις Ηνωμένες Πολιτείες.» Αυτή η δικαστική απόφαση αποκαθιστά την δυνατότητα για νόμιμους μετανάστες από τις επτά επηρεαζόμενες χώρες να εισέλθουν στις ΗΠΑ.
Βιβλιοθήκη Πανεπιστημίου Ντελφτ

μικρογραφία|361x361px|Βιβλιοθήκη Πανεπιστημίου ΝτελφτΗ βιβλιοθήκη του πανεπιστημίου Ντελφτ βρίσκεται στο Ντελφτ της Ολλανδίας και κατασκευάστηκε το 1997. Η βιβλιοθήκη κέρδισε το ολλανδικό εθνικό βραβείο χάλυβα το 1998 στην κατηγορία χαλύβδινων και υβριδικών κατασκευών.
Ίλμπακ

Το Ίλμπακ () είναι ένα χωριό στην Επαρχία Κανταχάρ, στο νότιο Αφγανιστάν.
Οι 100

Οι 100 (The 100), είναι ένα αμερικανικό μετά-αποκαλυπτικό δράμα επιστημονικής φαντασίας που προβλήθηκε για πρώτη φορά στις 19 Μαρτίου 2014, στο The CW. Η τηλεοπτική σειρά δημιουργήθηκε από τον Τζέισον Ρόντενμπεργκ, που βασίστηκε στο πρώτο από μια σειρά βιβλίων με το ίδιο όνομα από την Κας Μόργκαν. Τα βιβλία της είναι:

1) The 100 (εκδόθηκε 3-9-2013 και καλύπτει τους κύκλους 1-5)

2) The 100: Day 21 (εκδόθηκε 25-9-2014 και καλύπτει τους κύκλους 6-7)

3) The 100: Homecoming (εκδόθηκε 26-2-2015)

4) The 100: Rebellion (εκδόθηκε 6-12-2016)

Η σειρά τοποθετείται 97 χρόνια μετά από το Πυρηνικό Ολοκαύτωμα που κατέστρεψε τον ανθρώπινο πολιτισμό, όπου οι μόνοι επιζώντες βρίσκονται σε ένα Διαστημικό Σταθμό ονόματι "Κιβωτός" και αποφασίζουν να στείλουν πίσω στη Γη 100 ανήλικους παραβάτες με την ελπίδα ότι η Γη έγινε κατοικήσιμη, ώστε να μπορέσουν να κατέβουν από την "Κιβωτό" για να σώσουν το ανθρώπινο γένος, που επρόκειτο να εκλείψει λόγω έλλειψης οξυγόνου στο Σταθμό.

Οι "100" ουσιαστικά είναι το σενάριο καταστροφής της Γης από τα κομπιούτερ με την Τεχνητή Νοημοσύνη που γιγαντώνεται, όπως και από τους ίδιους τους ανθρώπους που είναι αυτοκαταστροφικοί. Η σειρά θίγει ηθικά και ουσιαστικά διλήμματα, αφού οι χαρακτήρες "όποια απόφαση και να πάρουν, κάποιος πεθαίνει". Προβάλει επίσης την πολεμική ανδρεία, αγάπη, απελπισία, αυτοθυσία, αλτρουϊσμό, ευθανασία, παιχνίδια εξουσίας και έχει συνεχή εναλλαγή συμμαχιών και προδοσίες μεταξύ φίλων και εχθρών. Ο θεατής συχνά ταυτίζεται με τους ηθοποιούς και σκέφτεται ποιος είναι ο "σωστός" τρόπος για την κάθε περίπτωση, αλλά πάντα "όλα κρίνονται εκ του αποτελέσματος".

Έχουν ολοκληρωθεί 6 κύκλοι με συνολικά 84 επεισόδια (43 λεπτά το καθένα), ενώ ο 7ος και τελευταίος κύκλος 16 επεισοδίων ξεκίνησε να προβάλλεται 20 Μαΐου 2020. Χαρακτηριστικό είναι ότι κανένας κύκλος δεν τερματίζει, αλλά συνεχίζεται η ιστορία στον επόμενο, δημιουργώντας έτσι ένα ενιαίο σύνολο. Από ελληνικής πλευράς υπάρχει ενδιαφέρον για τη συμμετοχή της Ελληνοκαναδής ηθοποιού Μαρίας Αυγεροπούλου, στο ρόλο της Οκτάβια Μπλέικ.
Βελιουσάγκι

Το Βελιουσάγκι (επίσης, Βελιούσαγκι και Βελιουσάχλι) αποτελεί χωριό και δήμο της επαρχίας Μπαρντά του βορειοδυτικού Αζερμπαϊτζάν. Έχει πληθυσμό 420 κατοίκων.
Καζανγκιούλ

Το Καζανγκιούλ είναι ένα χωριό στο δήμο Ζακατάλα στην επαρχία Ζακατάλα του Αζερμπαϊτζάν. Βρίσκεται στο βορειοδυτικό μέρος της χώρας.
Μπαγκτάλα

Το Μπαγκτάλα είναι ένα χωριό στο δήμο Ουζουντάλα στην επαρχία Καχ του βορειοδυτικού Αζερμπαϊτζάν. Σύμφωνα με την κρατική στατιστική Επιτροπή του Αζερμπαϊτζάν, μόνο εννιά άνθρωποι ζούσαν στο χωριό το 2014.
Μασκαραμπινέ

Το Μασκαραμπινέ (επίσης, Μασκουαραμπινέ, Μασγκαραμπινά, και Μασχαραμπινά) είναι ένα χωριό της επαρχίας Ζακατάλα του βορειοδυτικού Αζερμπαϊτζάν. Το χωριό αποτελεί μέρος του δήμου Ντομπαμπινέ.
Κλίνμπι

Το Κλίνμπι είναι ένα χωριό στο δήμο Χαμοσάμ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Ουρβαόμπα

Το Ουρβαόμπα είναι ένα χωριό στο δήμο Ούρβα στην επαρχία Κουσάρ του Αζερμπαϊτζάν. Βρίσκεται στο βορειοανατολικό μέρος της χώρας.
Αλί ιμπν Γιουσούφ

Ο Αλί ιμπν Γιουσούφ () (1083 - 26 Ιανουαρίου 1143) ήταν ο 5ος βασιλιάς των Αλμοραβίδων που βασίλεψε από το 1106 εώς το 1143.
Χιτσάσο

Το Χιτσάσο (επίσης, Χίτσασο, Χατσάσου, και Χυτσάσο) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Σεμιετούκ.
Βίλλεμ Πίτερσζον Μπόιτεβεχ

Ο Βίλλεμ Πίτερσζον Μπόιτεβεχ (ολλανδικά: Willem Pieterszoon Buytewech (1591/1592 – 23 Σεπτεμβρίου 1624) ήταν Ολλανδός ζωγράφος, σχεδιαστής και χαράκτης. Ήταν ένας από τους πρώτους που ειδικεύτηκε στο είδος της ζωγραφικής που αποκλήθηκε "χαρούμενη συντροφιά". Οι σύγχρονοί του τον αποκαλούσαν "Gheestige Willem" (= ο εμπνευσμένος Βίλλεμ).
Μάχων

Ο Μάχων ήταν ποιητής και κωμωδιογράφος της νέας κωμωδίας με καταγωγή από την Κόρινθο ή την Σικυώνα, ο οποίος ζούσε στην Αλεξάνδρεια. Θεωρείται πως υπήρξε ο δάσκαλος του Αριστοφάνη του Βυζάντιου. Διασώζονται αποσπάσματα από 2 έργα του, την "Ἄγνοια" και την "Ἐπιστολή", καθώς και μια συλλογή 462 γραμμών από μια συλλογή ανέκδοτων ("Χρείαι") σχετικά με τον βίο και πολιτεία των κακόφημων Αθηναίων της εποχής -το υλικό αυτό διασώζεται στους Δειπνοσοφιστές του Αθήναιου-. Ο επιτάφιος του Μάχωνα γράφτηκε από τον επιγραμματοποιό Διοσκορίδη και αποτελεί μέρος της Παλατινής ανθολογίας.
Μάρθα Πύλια

Η Μάρθα Πύλια (1959-2012) ήταν ιστορικός και καθηγήτρια Πανεπιστημίου.
Ρογκνέντα του Πολότσκ

Η Ρογκνέντα του Πολότσκ (Λευκορωσικά: "Рагнеда Рагвалодоўна", 960-1000) είναι η σλαβική ονομασία για την Ράνγκχιλντ, της οποίας ο πατέρας Ρόγκβολοντ ήταν πρίγκιπας του Πολότσκ.
Τόμας Κρόμγουελ

O Τόμας Κρόμγουελ, 1ος Κόμης του Έσσεξ ("Thomas Cromwell", 1485 – 28 Ιουλίου 1540) ήταν Άγγλος νομομαθής, δικαστικός, δικηγόρος και πολιτικός, που διετέλεσε επικεφαλής υπουργός του βασιλιά Ερρίκου Η΄ της Αγγλίας (1532-1540).

Ο Κρόμγουελ υπήρξε από τους ισχυρότερους υποστηρικτές της αγγλικής Μεταρρύθμισης. Βοήθησε στην ακύρωση του γάμου του βασιλέα με την βασίλισσα Αικατερίνη της Αραγονίας, ώστε ο Ερρίκος Η΄ να παντρευτεί νόμιμα την Άννα Μπολέιν. Ο Ερρίκος απέτυχε να λάβει την έγκριση του Πάπα για την ακύρωση του γάμου το 1534. Το Κοινοβούλιο ενέκρινε το αίτημα του βασιλέα να είναι υπέρτατη κεφαλή της εκκλησίας, παρέχοντάς του έτσι την εξουσία να ακυρώσει τον γάμο του. Στη συνέχεια ο Κρόμγουελ σχεδίασε ευαγγελική και ρεφορμιστική πορεία για την Εκκλησία της Αγγλίας από τις μοναδικές θέσεις του επίσημου διοικητικού αναπληρωτή (vicegerent) και του γενικού εφημέριου:658, υποσημείωση 2.

Κατά την διάρκεια της ανόδου του στην εξουσία ο Κρόμγουελ έκανε πολλούς εχθρούς, συμπεριλαμβανομένης της πρώην συμμάχου του Άννας Μπολέυν, καθώς έπαιξε σημαντικό ρόλο στην πτώση της. Αργότερα εξέπεσε της δύναμής του, μετά τη διευθέτηση του γάμου του βασιλιά με την Γερμανίδα πριγκίπισσα Άννα της Κλέβης. Ο Κρόμγουελ ήλπιζε ότι ο γάμος θα δώσει νέα πνοή στην αγγλική Μεταρρύθμιση, αλλά ο Ερρίκος βρήκε τη νέα νύφη του μη ελκυστική και η υπόθεση υπήρξε καταστροφική για τον Κρόμγουελ, καταλήγοντας σε ακύρωση έξι μήνες αργότερα. Ο Κρόμγουελ, κατόπιν αφαίρεσης των πολιτικών του δικαιωμάτων, εκτελέστηκε για προδοσία και αίρεση στον Πύργο του Λονδίνου, στις 28 Ιουλίου 1540. Ο βασιλέας αργότερα εξέφρασε τη λύπη του για την απώλεια του επικεφαλής υπουργού του. 

Μέχρι την δεκαετία του 1950, οι ιστορικοί μείωναν τον ρόλο του Κρόμγουελ, αποκαλώντας τον δογματικό. Ωστόσο ο Geoffrey Elton τον χαρακτήρισε κεντρικό πρόσωπο στην επανάσταση των Τυδόρ στο "The Tudor Revolution" (1953). Ο Elton περιγράφει τον Κρόμγουελ ως ιδιοφυΐα, που διαχειρίστηκε τη ρήξη με τη Ρώμη και προώθησε νόμους και διοικητικές εντολές, οι οποίες αναδιαμόρφωσαν τη μεταρρυθμιστική Αγγλία. Γράφει επίσης, ότι Κρόμγουελ ήταν υπεύθυνος για τη μετάφραση της βασιλικής εξουσίας σε κοινοβουλευτικούς όρους, δημιουργώντας ισχυρά νέα κυβερνητικά όργανα που ανέλαβαν τη διαχείριση των εκκλησιαστικών γαιών. Επίσης, φέρεται ως υπεύθυνος για την αφαίρεση των μεσαιωνικών χαρακτηριστικών της κεντρικής κυβέρνησης.

Μεταγενέστεροι ιστορικοί συμφώνησαν με τον Elton ως προς τη σημασία του Κρόμγουελ, αν και όχι με τους ισχυρισμούς του για «επανάσταση». Ο Leithead (2004) έγραψε: «Ενάντια σε σημαντική αντιπολίτευση εξασφάλισε την αποδοχή των νέων εξουσιών του βασιλέα, δημιούργησε ενωμένο και εύκολα κυβερνήσιμο βασίλειο και παρείχε στο στέμμα, τουλάχιστον προσωρινά, σημαντικά διαχειριστικά όργανα».
Γεωργάκης Διγενής

Ο Γεωργάκης Διγενής (1771 - 18 Μαΐου 1821) ήταν αγωνιστής της Επαναστάσεως του 1821, ο οποίος έπεσε στη Μάχη των Δολιανών. Η καταγωγή του ήταν από το χωριό Άγιος Ιωάννης Αρκαδίας.
Τζίντι

Το Τζίντι είναι ένα χωριό στο δήμο Μονιντιγκάχ στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Βενεσικές

Το Βενεσικές είναι ένα χωριό στο δήμο Μπουρζουμπέντ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Σιγιαμπλί

Το Σιγιαμπλί (επίσης, Σιομπίλι και Σιγιαμπλί) είναι ένα χωριό στην επαρχία Λανκαράν του νοτιοανατολικού Αζερμπαϊτζάν. Το χωριό αποτελεί μέρος του δήμου Ρβο.
Μάχη της Καστέλλας

Η Μάχη της Καστέλλας ήταν πολεμική εμπλοκή της επανάστασης του '21 με νικηφόρα έκβαση για τους Έλληνες, στα πλαίσια της εκστρατείας του Κιουταχή στην Αττική η οποία είχε ως τελικό σκοπό την κατάληψη της Ακρόπολης.
Πεντί

Το Πεντί είναι ένα χωριό στο δήμο Μονιντιγκάχ στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Τεντούλ

Το Τεντούλ (επίσης, Τιεντούλ) είναι ένα χωριό στην επαρχία Λερίκ του νοτιοανατολικού Αζερμπαϊτζάν. Το χωριό αποτελεί μέρος του δήμου της Ντίτσο.
Μαναφόμπα

Το Μαναφόμπα είναι ένα χωριό στην επαρχία Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Αγκασιρινόμπα.
Τσιουκές

Το Τσιουκές είναι ένα χωριό στο δήμο Σιπιγιεπάρτ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Χοζάβι

Το Χοζάβι (επίσης, Χαζοβί και Χόζαβι) είναι ένα χωριό της επαρχίας Λερίκ του νοτιοανατολικού Αζερμπαϊτζάν. Το χωριό αποτελεί μέρος του δήμου Νισλί.
Τεσκάν

Το Τεσκάν (επίσης, Τεσκάν και Τασκιάντ) είναι ένα χωριό της επαρχίας Γιαρντιμλί του νοτιοανατολικού Αζερμπαϊτζάν. Το χωριό αποτελεί μέρος του δήμου Σεπάραντι.
Ντιλμάντι

Το Ντιλμάντι (επίσης, Ντιλ'μάντι και Ντιλ'μαντί) είναι ένα χωριό στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Χάμπριιλ Μέτσου

Ο Χάμπριιλ Μέτσου (ολλανδικά: Gabriël Metsu (1629–1667) ήταν Ολλανδός ζωγράφος πινάκων με ιστορικά θέματα, νεκρών φύσεων, πορτρέτων και ρωπογραφιών. Ήταν πολύ εκλεκτικός καλλιτέχνης, ο οποίος "δεν προσκολλήθηκε σε σταθερό ύφος, τεχνική ή έναν τύπο θέματος για μακρές περιόδους"." Μόνον 14 από τα 133 έργα του είναι χρονολογημένα.
Πιρζεκιουτσέ

Το Πιρζεκιουτσέ (επίσης, Πιρεζκιουτσέ) αποτελεί χωριό και δήμο της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 356 κατοίκων.
Κόλπος του Μπάφιν

thumb|right|300px|Ο κόλπος του Μπάφιν

Κόλπος του Μπάφιν (αγγλικά: "Baffin Bay", γροιλανδικά: "Avannaata Imaa") ονομάζεται η θάλασσα που βρίσκεται δυτικά της Γροιλανδίας και ανατολικά της νήσου Μπάφιν. Νότια του κόλπου του Μπάφιν βρίσκεται ο πορθμός του Ντέιβις μέσω του οποίου συνδέεται με τη Θάλασσα του Λαμπραντόρ και τον Ατλαντικό ωκεανό. Ενώ το βόρειο τμήμα του κόλπου του Μπάφιν ονομάζεται πορθμός του Νερς ο οποίος συνδέει τον κόλπο με τον Αρκτικό ωκεανό. Ο κόλπος δεν είναι πλωτός το μεγαλύτερο μέρος του έτους, λόγω του καλύμματος πάγου και την υψηλή πυκνότητα από επιπλέοντες πάγους και παγόβουνα.
Τασφίν ιμπν Αλί

Ο Τασφίν ιμπν Αλί (πέθανε στις 23 Μαρτίου 1145, ή στις 25 Μαρτίου 1145 μ.Χ.) ήταν ο 6ος βασιλιάς των Αλμοραβίδων, βασίλεψε από το 1143 εώς το 1145.
Λομίν

Το Λομίν είναι ένα χωριό και δήμος της επαρχίας Αστάρα του νοτιοανατολικού Αζερμπαϊτζάν. Έχει πληθυσμό 549 κατοίκων. Ο δήμος αποτελείται από τα χωριά Λομίν και Βοβλάντα.
District 9

To District 9 είναι μία αμερικανική-νοτιοαφρικανική-νεοζηλανδική θρίλερ ταινία επιστημονικής φαντασίας, του 2009, σε σκηνοθεσία Νιλ Μπλόμκαμπ. Το σενάριο γράφτηκε από τον σκηνοθέτη σε συνεργασία με την Τέρι Τάτσελ. Πρωταγωνιστούν οι Σάρλτο Κόπλεϊ, Τζέισον Κόουπ και Ντέιβιντ Τζέιμς. Μερικά θέματα και στοιχεία της ταινίας, πάρθηκαν από τη μικρή μήκους ταινία του σκηνοθέτη, "Alive in Joburg" (2006). Η ταινία αφορά μία απαγορευμένη περιοχή, στην οποία πριν 30 χρόνια είχε προσεδαφιστεί ένα εξωγήινο σκάφος.

Η ταινία έκανε πρεμιέρα στις 13 Αυγούστου του 2009, και μέσα στον μήνα προβλήθηκε σε όλες τις χώρες που συμμετείχαν στην παραγωγή. Οι εισπράξεις της την καθιστούν επιτυχημένη, καθώς εισέπραξε πάνω από 210 εκατομμύρια δολάρια παγκοσμίως. Οι κριτικές που έλαβε ήταν ως επί το πλείστον θετικές, και οι οποίες εκθείασαν τη σκηνοθεσία, τις ερμηνείες και τα θέματα που καταπιάστηκε η ταινία. Έλαβε διάφορες υποψηφιότητες και βραβεία, συμπεριλαμβανομένου και τέσσερις υποψηφιότητες για Όσκαρ: Καλύτερης Ταινίας, Καλύτερου Διασκευασμένου Σεναρίου, Καλύτερων Οπτικών Εφέ και Καλύτερου Μοντάζ.
Χουάν Κάρλος Παρέδες

Ο Χουάν Κάρλος Παρέδες Ρεάθκο (ισπανικά: "Juan Carlos Paredes Reasco", 8 Ιουλίου 1987) είναι επαγγελματίας ποδοσφαιριστής από το Εκουαδόρ, ο οποίος αγωνίζεται ως δεξί μπακ στην Εθνική Εκουαδόρ και στην Εμελέκ. Στην Εθνική του έχει πραγματοποιήσει περισσότερες από 60 συμμετοχές, παίρνοντας μέρος και στο Μουντιάλ του 2014.
Ουνούζ

Το Ουνούζ είναι ένα χωριό στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.
Σάντσια της Προβηγκίας

Η Σάντσια της Προβηγκίας ("Sancie de Provence", 1228 - 9 Νοεμβρίου 1261) ήταν τρίτη κόρη του Ραϊμόνδου-Βερεγγάριου Δ΄ κόμη της Προβηγκίας και της συζύγου του Βεατρίκης της Σαβοΐας κόρης του Θωμά Α΄ της Σαβοίας περιγράφεται σαν εξαιρετικά όμορφη περισσότερο από τις αδελφές της. Οι άλλες αδελφές της Μαργαρίτα της Προβηγκίας, Ελεονώρα της Προβηγκίας και Βεατρίκη της Προβηγκίας είχαν παντρευτεί αντίστοιχα τον Λουδοβίκο Θ΄ της Γαλλίας, τον Ερρίκο Γ΄ της Αγγλίας και τον Κάρολο τον Ανδεγαυό.
Σιμάλ

Το Σιμάλ είναι ένα χωριό στην επαρχία Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Ναμπράν.
Βοβλάντα

Το Βοβλάντα (επίσης, Βαβάντα, Βαβλάντα, και Βοβάντα) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Λομίν. Το Βοβλάντα είναι μια πόλη στο νότιο μέρος της χώρας, με απόσταση περίπου 145 μίλια (233 χιλιόμετρα) νοτιοδυτικά του Μπακού, την πρωτεύουσα της χώρας.
Μ. Νάιτ Σιάμαλαν

Ο Μ. Νάιτ Σιάμαλαν ("M. Night Shyamalan", 6 Αυγούστου 1970) είναι Ινδοαμερικανός σκηνοθέτης, σεναριογράφος, παραγωγός και ηθοποιός, γνωστός για ταινίες με μεταφυσική πλοκή και ανατρεπτικό τέλος. Μετά απο μια σειρά αναγνωρισμένων ταινιών, με πιο δημοφιλή την "Έκτη Αίσθηση" (1999), ο Σιάμαλαν έγινε ευρύτερα γνωστός και έχει αποκληθεί "ο επόμενος Σπίλμπεργκ".

Έκανε το σκηνοθετικό του ντεμπούτο το 1992 με την ταινία "Praying with Anger". Η δεύτερη ταινία του ήταν το κωμικό δράμα "Το Σαΐνι" (1998). Από τις ταινίες του, καλύτερη υποδοχή είχε το μεταφυσικό θρίλερ "Η Έκτη Αίσθηση" (1999), το δραματικό θρίλερ υπερήρωα "Άφθαρτος" (2000), το θρίλερ επιστημονικής φαντασίας "Οιωνός" (2002) και η ταινία μυστηρίου "Σκοτεινό Χωριό" (2004). Για την "Έκτη Αίσθηση", ο Σιάμαλαν ήταν υποψήφιος για το Όσκαρ Καλύτερου Σκηνοθέτη και Καλύτερου Πρωτότυπου Σεναρίου. Αργότερα, ο Σιάμαλαν κυκλοφόρησε μία σειρά ταινιών με κακή κριτική υποδοχή, αλλά ενίοτε σημειώνοντας εμπορική επιτυχία. Αυτές συμπεριλαμβάνουν την ταινία σκοτεινής φαντασίας "Lady in the Water" (2006), το θρίλερ "Το Συμβάν" (2008), το "Ο Τελευταίος Μαχητής του Ανέμου" (2010) και η ταινία επιστημονικής φαντασίας "After Earth" (2013).

Μετά την εμπορική αποτυχία του "After Earth", η καριέρα του Σιάμαλαν ανέκαμψε με την κυκλοφορία της found footage ταινίας τρόμου "Η Επίσκεψη" (2015) και το ψυχολογικό θρίλερ "Διχασμένος" (2016). Το θρίλερ υπερηρώων του με τίτλο "Glass" (2019) είναι το τρίτο και τελευταίο μέρος της σειράς ταινιών "Άφθαρτος".

Επιπρόσθετα με το σκηνοθετικό του έργο, ο Σιάμαλαν ήταν παραγωγός της ταινίας τρόμου "Devil" (2010) και εργάστηκε στη δημιουργία της σειράς επιστημονικής φαντασίας του Fox "Wayward Pines" (2015–2016), στην οποία ήταν παραγωγός και σκηνοθέτησε το πιλοτικό επεισόδιο. Επίσης, εμφανίστηκε σε ένα επεισόδιο της σειράς "Entourage" και έγραψε το σενάριο της οικογενειακής κωμωδίας "Ο Ποντικομικρούλης" (1999).

Σε πολλές ταινίες του χρησιμοποιεί ως τόπο γυρισμάτων περιοχές μέσα και κοντά στην Φιλαδέλφεια των ΗΠΑ, όπου μεγάλωσε.
Βασίλης Κοραχάης

Ο Βασίλης Κοραχάης (1929-2017) ήταν Έλληνας δημοσιογράφος, ο οποίος διετέλεσε και βουλευτής.
Τα Καλά Παιδιά

Τα Καλά Παιδιά (πρωτότυπος τίτλος: Goodfellas) είναι αμερικανική βιογραφική αστυνομική ταινία του 1990, σε σκηνοθεσία Μάρτιν Σκορτσέζε. Το σενάριο το έγραψε ο ίδιος ο Σκορτσέζε, σε συνεργασία με τον Νίκολας Πιλέγκι, το οποίο βασίστηκε σε βιβλίο του τελευταίου, το Wiseguy. Πρωταγωνιστούν οι Ρόμπερτ Ντε Νίρο, Τζο Πέσι και Ρέι Λιότα. Η ταινία εξιστορεί την άνοδο και την πτώση της μαφίας, στην οποία συμμετείχε ο Χένρι Χιλ.

Η ταινία έκανε πρεμιέρα στις 9 Σεπτεμβρίου 1990, στο Φεστιβάλ Βενετίας, ενώ τον ίδιο μήνα κυκλοφόρησε και στις ΗΠΑ. Η ταινία έλαβε καλές κριτικές ως επί το πλείστον. Με συνολικό μπάτζετ 25 εκατομμύρια δολάρια, η ταινία κατάφερε να συγκεντρώσει πάνω από 46 εκατομμύρια δολάρια στις ΗΠΑ. Υπήρξε υποψήφια για έξι βραβεία Όσκαρ: Καλύτερης Ταινίας και Καλύτερης Σκηνοθεσίας, μεταξύ, κερδίζοντας τελικά ένα Β' Ανδρικού Ρόλου, για την ερμηνεία του Πέσι. Μεγαλύτερη επιτυχία είχε στα BAFTA, όπου κέρδισε σε έξι κατηγορίες, μεταξύ των οποίων και οι αντίστοιχες με τις προαναφερθείσες.

Το "Goodfellas" θεωρείται μία από τις σημαντικότερες ταινίες στο είδος των αστυνομικών ταινιών ("crime film"). To 2000 επελέγη από τη Βιβλιοθήκη του Κογκρέσου και εισήλθε στο National Film Registry ως «πολιτιστικά, ιστορικά και αισθητικά σημαντική». Το θέμα και το ύφος της ταινίας έχει επηρεάσει πολλές ταινίες και τηλεοπτικές σειρές. Ο Σκορτσέζε, μετά από αυτήν την ταινία κυκλοφόρησε άλλες δύο που είχαν σχέση με το οργανωμένο έγκλημα: "Casino" (1995) και "Ο Πληροφοριοδότης" (2006).
Καραμπουτσάκ

Το Καραμπουτσάκ (επίσης, Καραμπουντσάτς, Καραμπουντζάγκ, Καραμπουντζάκ, και Καραμπουντζάχ) αποτελεί χωριό και δήμο της επαρχίας Κουρνταμίρ στο Αζερμπαϊτζάν. Βρίσκεται στο βορειοανατολικό μέρος της χώρας.
Μιουρσεκουλού

Το Μιουρσεκουλού (επίσης, Μιουρσαγκουλού και Μούρσα-Κουλί) είναι ένα χωριό της επαρχίας Νεφτσαλά του νοτιοανατολικού Αζερμπαϊτζάν. Το χωριό αποτελεί μέρος του δήμου Χολ Καρακάσλι.
Χολ Καρακάσλι

Το Χολ Καρακάσλι (επίσης, Χολκαρακασλί, Χολ-Καραγκασλί, και Χολκαρακασλί) αποτελεί χωριό και δήμο της επαρχίας Νεφτσαλά του νοτιοανατολικού Αζερμπαϊτζάν. Έχει πληθυσμό 2,839 κατοίκων. Ο δήμος αποτελείται από τα χωριά Χολ Καρακάσλι και Μιουρσεκουλού.
Αχτάτσι-Καραμπουτσάκ

Το Αχτάτσι-Καραμπουτσάκ (γνωστή ως Καραμπουτσάκ μέχρι το 2015) είναι ένα χωριό και δήμος της επαρχίας Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.
Χατσί Καρακασλί

Το Χατσί Καρακασλί (επίσης, Χατσικαρακασλί, Αντακάρ, Αντζικαρακασλί, Γκαντζικαρακασλί, και Γκαντζυκαρακασλί) αποτελεί χωριό και δήμο της Επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 315 κατοίκων.
Έλμπερτ Κόυπ

Ο Έλμπερτ Κόυπ (ολλανδικά: "Aelbert Jacobsz Cuyp", 20 Οκτωβρίου 1620 - 15 Νοεμβρίου 1691) ήταν Ολλανδός ζωγράφος, ένας από τους κορυφαίους τοπιογράφους της ολλανδικής Χρυσής Εποχής κατά τον 17ο αιώνα. Ήταν ο διασημότερος μιας οικογένειας καλλιτεχνών, μαθητής του πατέρα του Γιάκομπ Χέρριτσζοον Κόυπ (1594–1651/52), είναι ιδιαίτερα γνωστός για τις πανοραμικές απόψεις της ολλανδικής εξοχής με το φως του ξημερώματος ή του δειλινού.
Stranger Things

Το Stranger Things είναι Αμερικανική τηλεοπτική σειρά επιστημονικής φαντασίας-τρόμου που δημιουργήθηκε από τους αδελφούς Ντάφερ. Είναι γραμμένο και σκηνοθετημένο από τους Ματ και Ρος Ντάφερ και η εκτελεστική παραγωγή του έγινε από τον Σον Λεβί. Οι πρωταγωνιστές του πρώτου κύκλου είναι οι Φιν Γούλφχαρντ, Νόα Σναπ, Γουινόνα Ράιντερ, Ντέιβιντ Χάρμπορ, Μίλι Μπόμπι Μπράουν, Γκέιτεν Ματαράτσο, Κέιλεμπ ΜακΛάφλιν, Ναταλία Ντάιερ, Τσάρλι Χίτον, Κάρα Μπουόνο και Μάθιου Μόνταϊν. Ο πρώτος κύκλος εστιάζει στην εξαφάνιση ενός νεαρού αγοριού και την εμφάνιση ενός ψυχοκινητικού κοριτσιού, που βοηθά τους φίλους του στην αναζήτησή τους, ενώ ο μεγαλύτερος αδελφός του αγοριού, η μητέρα του και ο αρχηγός της αστυνομίας της πόλης θα ξεκινήσουν τη δική τους έρευνα.

Η σειρά εκτυλίσσεται στη δεκαετία του 1980 στη φανταστική πόλη Χόκινς της Ιντιάνα και αποτελεί φόρο τιμής στη δεκαετία του 1980 και της ποπ κουλτούρας. Οι δημιουργοί εμπνεύστηκαν από τα έργα του Στίβεν Σπίλμπεργκ, του Τζον Κάρπεντερ και του Στίβεν Κινγκ, μεταξύ άλλων.

Η σειρά κυκλοφόρησε στο Netflix στις 15 Ιουλίου 2016. Έλαβε θετικές κριτικές για τους χαρακτήρες, το σενάριο, τις ερμηνείες και τις αναφορές σε γνωστές ταινίες της δεκαετίας του '80. Στις 31 Αυγούστου του 2016, το Netflix ανανέωσε τη σειρά για δεύτερο κύκλο με εννέα καινούργια επεισόδια, που κυκλοφόρησαν τον Οκτώβριο του 2017. Το Netflix ανανέωσε τη σειρά για τρίτο κύκλο με οκτώ νέα επεισόδια, που κυκλοφόρησαν τον Ιούλιο του 2019.
Καρατσαϊτσέκ

Το Καρατσαϊτσέκ (επίσης, Καρατσάϊτσεκ και Καρατσαϊντζέκ) αποτελεί χωριό και δήμο της επαρχίας Χατσμάζ του βορειοανατολικού Αζερμπαϊτζάν. Έχει πληθυσμό 994 κατοίκων. Ο δήμος αποτελείται από τα χωριά Καρατσαϊτσέκ και Σιχχαπίτ.
High Live

High Live είναι ο τίτλος του διπλού, ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 6 Σεπτεμβρίου του 1996 μέσω της δισκογραφικής εταιρείας Raw Power και της Castle Communications. Στην Βόρεια Αμερική εκδόθηκε την 1 Οκτωβρίου του ίδιου έτους.

Οι ηχογραφήσεις του δίσκου πραγματοποιήθηκαν στις 21 Μαΐου του 1996 στο Μιλάνο, δέκα ημέρες αργότερα στην Παμπλόνα της Ισπανίας και την 1 Ιουνίου στην Ζιρόνα. Όλες οι συναυλίες ήταν μέρος της περιοδείας για την προώθηση του άλμπουμ "The Time of the Oath", που είχε κυκλοφορήσει μερικούς μήνες νωρίτερα.

Παράλληλα, κυκλοφόρησε σε μορφή βίντεο και το 2006 σε μορφή DVD.
Στεφάν Πετερανσέλ

Ο Στεφάν Πετερανσέλ (Stephane Peterhansel, 6 Αυγούστου 1965-) είναι Γάλλος οδηγός ράλι, περισσότερο γνωστός για τις πολλές νίκες του στο 
Ράλι Ντακάρ, καθώς έχει κερδίσει το ράλι συνολικά 13 φορές, που αποτελεί ρεκόρ.
Αντούρμα

Το Αντούρμα είναι ένα χωριό και δήμος της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 577 κατοίκων. Ο δήμος αποτελείται από τα χωριά Αντούρμα και Πιγιεκιουτσέ.
Ιωάννης Ζέπος

Ο Ιωάννης Ζέπος (16 Μαΐου 1870 - 28 Μαΐου 1946) ήταν Έλληνας νομομαθής.
720°

Το 720°, ή 720 Degrees, είναι βιντεοπαιχνίδι skateboarding που κυκλοφόρησε το 1986 από την Atari Games. Κυκλοφόρησε αρχικά για τα arcades και αργότερα δέχτηκε μεταφορές και για άλλα συστήματα.

Στο "720°", ο παίκτης ελέγχει έναν skateboarder σχίζοντας γύρω από μια γειτονιά της μεσαίας τάξης. Με άλματα και κόλπα, ο παίκτης μπορεί να αποκτήσει αρκετούς πόντους για να ανταγωνιστεί σε ένα πάρκο για skateboards. Το παιχνίδι είναι γνωστό για τη μοναδική χρονομετρημένη δομή του, που απαιτεί τα σημεία βαθμολογίας του παίκτη, προκειμένου να συνεχίσει το παιχνίδι. Το όνομα του παιχνιδιού προέρχεται από ένα "απόλυτο" τέχνασμα, κάνοντας ένα πλήρες "720°" (δύο πλήρεις κύκλοι) στον αέρα μετά από το άλμα από μια ράμπα.
Μπαγκλιπεγιέ

Το Μπαγκλιπεγιέ είναι ένα χωριό της επαρχίας Καλμπατζάρ του Αζερμπαϊτζάν. Βρίσκεται στο βορειοδυτικό μέρος της χώρας.
Ταταρμεχλέ

Το Ταταρμεχλέ (επίσης, Ταταραμαγκλά και Ταταρμαγκλά) αποτελεί χωριό και δήμο της επαρχίας Νεφτσαλά του νοτιοανατολικού Αζερμπαϊτζάν. Έχει πληθυσμό 1,111 κατοίκων. Ο δήμος αποτελείται από τα χωριά Ταταρμεχλέ και Αμπασαλλί.
Βεατρίκη της Σαβοΐας

thumb|right|250px|Ανδριάντας της Βεατρίκης της Σαβοΐας.
thumb|right|250px|Τάφος της Βεατρίκης της Σαβοΐας.
Η Βεατρίκη της Σαβοΐας ("Béatrice de Savoie", 1198 - 1267) ήταν κόρη του Θωμά Α΄ της Σαβοίας και της Μαργαρίτας της Γένοβας, κόμισσα της Προβηγκίας μετά τον γάμο της με τον Ραυμόνδο-Βερεγγάριο Δ΄ κόμη της Προβηγκίας.
Γκοντακσάρ

Το Γκοντακσάρ (επίσης, Αγκαμπεκαλάντζ και Αγκαμπεκαλίντζ) είναι ένα χωριό της επαρχίας Ταρτάρ του Αζερμπαϊτζάν. Βρίσκεται στο βορειοδυτικό μέρος της χώρας.
Χουλούφ

Το Χουλούφ είναι ένα χωριό στο δήμοΚετσιλί στην επαρχία Σαμκίρ του Αζερμπαϊτζάν. Βρίσκεται στο βορειοδυτικό μέρος της χώρας.
Μάλα Ντρένοβα

Το Μάλα Ντρένοβα είναι ένα χωριό στον δήμο Τρστενίκ, στην επαρχία Ρασίνα στην Σερβία. Σύμφωνα με την απογραφή του 2002, το χωριό έχει πληθυσμό 735 άτομα.
Τουϊίκ

Το Τουϊίκ (επίσης γνωστή ως Τουγιούκ (, "Tuyıq", "تۇيىق")) είναι μια πόλη στην περιφέρεια Αλμάτι του νοτιοανατολικού Καζακστάν. Βρίσκεται σε υψόμετρο 1,938 μέτρων (6,358 πόδια).
Σφραντζής Παλαιολόγος

Ο Σφραντζής Παλαιολόγος ήταν Βυζαντινός αριστοκράτης και στρατιωτικός διοικητής ο οποίος δραστηριοποιήθηκε στην διάρκεια της δεκαετίας του 1330.

Μέλος της ελάσσονος αριστοκρατίας και συγκλητικός, το 1334 του υποσχέθηκε υψηλό αξίωμα και πλούσια αμοιβή από τον Αυτοκράτορα Ανδρόνικο Γ΄ Παλαιολόγο εφόσον συνελάμβανε ως αιχμάλωτο ή εξουδετέρωνε τον αποστάτη Συργιάννη Παλαιολόγο. Παρουσιάστηκε ως αποστάτης και εισήλθε εντός του σερβικού στρατοπέδου, όπου και φόνευσε τον Συργιάννη, ο οποίος είχε λιποτακτήσει στο πλευρό του Βασιλέα Στέφαν Ντούσαν. Ο φόνος του Συργιάννη έβαλε τέλος στην προέλαση του, προκάλεσε αναστάτωση εντός του σερβικού στρατού, και έθεσε τέλος στην προέλασή του στη Μακεδονία. Ως αποτέλεσμα, τον Αύγουστο του 1334, ο Βασιλέας της Σερβίας σύναψε συνθήκη ειρήνης με τον Ανδρόνικο Γ΄ και επέτρεψε στα στρατεύματα του τελευταίου να επανακτήσουν τον έλεγχο κατεληφθέντων τμημάτων της Μακεδονίας.

Ανταμείφθηκε με τον υψηλόβαθμο αυλικό τίτλο του "Μέγα Στρατοπεδάρχη", τον οποίον και κατείχε έως τον θάνατό του από τύφο το 1339, ενώ ηγείτο εκστρατείας στην Ακαρνανία.
Βιβλιοθήκη της Ακαδημίας της Crusca

Η Βιβλιοθήκη της Ακαδημίας της Crusca της Φλωρεντίας, είναι η μεγαλύτερη ιταλική βιβλιοθήκη γλωσσολογίας και ιστορίας της ιταλικής γλώσσας.

*
Νεμπογκοβίνε

Το Νεμπογκοβίνε () είναι ένα χωριό στο δήμο Βίσεγκραντ στην Βοσνία και Ερζεγοβίνη. Βρίσκεται στο νοτιοανατολικό μέρος της χώρας.
Σεντίτσι

Το Σεντίτσι () είναι ένα χωριό στο δήμο της Βίσεγκραντ στην Βοσνία και Ερζεγοβίνη. Βρίσκεται στο νοτιοανατολικό μέρος της χώρας.
Μιλτιάδης Μάλαινος

Ο Μιλτιάδης Μάλαινος (1887 - 1959) ήταν δικηγόρος, βουλευτής, δημοσιογράφος και συγγραφέας. 

Γεννήθηκε το 1887 στον Άγιο Βλάση Τριχωνίδας. 

Επιδόθηκε στη δημοσιογραφία. Εργάσθηκε στις εφημερίδες "Εφημερίδα", "Ακρόπολη", "Αθηναϊκή", "Βραδυνή", "Καθημερινή", "Πρωτεύουσα", "Ελληνικός Ταχυδρόμος", "Νέα Χρονικά".

Στις εκλογές του Ιανουαρίου 1936 εκλέχθηκε Βουλευτής.

Τον Ιούλιο του ιδίου έτους διέβλεψε τις δικτατορικές διαθέσεις του Ιωάννη Μεταξά, ήλθε σε ανοικτή ρήξη μαζί του και αποσκίρτησε. Του προτάθηκε αργότερα το Υπουργείο Δικαιοσύνης. Συνεπής στις αρχές του, αρνήθηκε την προσφορά.
Better Than Raw

Better Than Raw είναι ο τίτλος του όγδοου άλμπουμ του γερμανικού power metal συγκροτήματος Helloween, το οποίο κυκλοφόρησε την 14 Απριλίου του 1998 μέσω της δισκογραφικής εταιρείας Castle Communications. 

Οι ηχογραφήσεις του δίσκου πραγματοποιήθηκαν τo 1997 στο Chateau du Pape και τα Crazy Cat Studios του Αμβούργου της Γερμανίας και το Mi Sueño της Τενερίφης, με παραγωγό τον Τόμι Χάνσεν.

Αυτός ήταν ο πρώτος δίσκος του συγκροτήματος που μπήκε στο γερμανικό Top-20 μετά από δέκα χρόνια, όπως και το Top-10 στην Φινλανδία και την Ιαπωνία.
Εντμόνια Λιούις

Η Εντμόνια Λιούις ("Edmonia Lewis", Νέα Υόρκη, ΗΠΑ, 1844 – Λονδίνο, Ηνωμένο Βασίλειο, 1907 ;) ήταν Άφρο-Αμερικανή ζωγράφος και γλύπτρια, η μοναδική μαύρη καλλιτέχνιδα που έκανε διεθνή καριέρα στα τέλη του 19ου αιώνα. Ελάχιστες λεπτομέρειες υπάρχουν για τη ζωή της, όπως και πολύ λίγες φωτογραφίες της, κάτι που δυσχεραίνει τον καθορισμό των ακριβών ημερομηνιών, αλλά και των τόπων της γέννησης και του θανάτου της. Εργάστηκε κυρίως στη Ρώμη, ενώ γλυπτά της εκτέθηκαν στις ΗΠΑ. Παρά τα προβλήματα που αντιμετώπισε λόγω των φυλετικών διακρίσεων στην εποχή της, κατόρθωσε να γίνει γνωστή και το έργο της τείνει όλο και περισσότερο να αναδεικνύεται. Το 2002) ο διανοούμενος "Molefi Kete Asante" τη συμπεριέλαβε σε μια λίστα που δημοσίευσε, με τις κορυφαίες 100 προσωπικότητες Αφροαμερικανών.
Τενγκεμπίν

Το Τενγκεμπίν (επίσης, Τανγκεμπίν και Τανγκγιαμπίν) είναι ένα χωριό της επαρχίας Λερίκ του νοτιοανατολικού Αζερμπαϊτζάν. Το χωριό αποτελεί μέρος του δήμου Ανζολού.
Αγαθάγγελος Τσιριπίδης

Ο Αγαθάγγελος Τσιριπίδης είναι Έλληνας πυγμάχος που αγωνίστηκε εκπροσωπώντας την Ελλάδα από το 1990 μέχρι το 1996. 
Γεννήθηκε στην Τιφλίδα της Γεωργίας στις 4 Μαΐου 1963. Σε ηλικία 14 ετών ξεκίνησε να ασχολείται με την πυγμαχία. Αγωνίστηκε για την Σοβιετική Ένωση. Έχει κερδίσει πολλούς αγώνες και διεθνή τουρνουά υπό τη σημαία της πρώην Σοβιετικής Ένωσης. Τιμήθηκε για τις διακρίσεις του με τον τίτλο «Μάστερ Αθλητισμού της Ε.Σ.Σ.Δ.» έναν από τους σημαντικότερους αθλητικούς τίτλους της Σοβιετικής Ένωσης.
Rebel Rebel

To Rebel Rebel είναι ένα τραγούδι, που γράφτηκε και ηχογραφήθηκε από τον Ντέιβιντ Μπάουι το 1974 και συμπεριλήφθηκε στον δίσκο του "Diamond Dogs". Θεωρείται ένα από τα κορυφαία τραγούδια του δημιουργού, καθώς και το περισσότερο διασκευασμένο του. Την ίδια χρονιά κυκλοφόρησε και ως single, το οποίο έφτασε την πρώτη δεκάδα των φινλανδικών, των ιρλανδικών, των νορβηγικών και των βρετανικών charts. Στα αμερικανικά Billboard Hot 100 έφτασε στο νούμερο 64.
Ανζολού

Το Ανζολού (επίσης, Ανζοβλού και Ανζολί) αποτελεί χωριό και δήμο της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 395 κατοίκων. Ο δήμος αποτελείται από τα χωριά Ανζολού και Τενγκεμπίν.
Metal Jukebox

Metal Jukebox είναι ο τίτλος του άλμπουμ διασκευών του γερμανικού power metal συγκροτήματος Helloween, το οποίο κυκλοφόρησε στις 9 Νοεμβρίου του 1999 μέσω της δισκογραφικής εταιρείας Castle Communications. 

Ο δίσκος ηχογραφήθηκε το 1999 στα Fixitinthemix και Crazy Cat Studio του Αμβούργου και το Mi Sueno Studio της Τενερίφης, με παραγωγούς τα ίδια τα μέλη του συγκροτήματος.

Στο άλμπουμ συμπεριλήφθηκαν διασκευές σε κομμάτια των Scorpions, Jethro Tull, The Beatles, Cream, κ.α., ενώ στην ειδική ιαπωνική έκδοση συμπεριλήφθηκε το κομμάτι "Rat Bat Blue" των Deep Purple.

Στην Ιαπωνία ο δίσκος σκαρφάλωσε στο # 28 του καταλόγου επιτυχιών πουλώντας περισσότερα από 23.000 αντίτυπα, ενώ στην πατρίδα του συγκροτήματος μπήκε στο Top-50.
Μπιριντσί Τικαγιάνι

Το Μπιριντσί Τικαγιάνι είναι ένα χωριό και δήμος της επαρχίας Μασάλλι του νοτιοανατολικού Αζερμπαϊτζάν. Έχει πληθυσμό 290 κατοίκων.
Σιρινσού

Το Σιρινσού είναι ένα χωριό στο δήμοΛιμάν της επαρχίας Λανκαράν του Αζερμπαϊτζάν. Βρίσκεται στο νοτιοανατολικό μέρος της χώρας.
Ασάγκι Εμιρχανλί

Το Ασάγκι Εμιρχανλί (επίσης, Ασάγκι Εμιρχανλί) είναι ένα χωριό της επαρχίας Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Ασάγκι Ρεφεντινλί

Το Ασάγκι Ρεφεντινλί (επίσης, Ασάγκα Ραφαντελί και Ασάγκι Ραφαντινλί) είναι ένα χωριό της επαρχίας Φιζουλί του Αζερμπαϊτζάν. Βρίσκεται στο νοτιοδυτικό μέρος της χώρας.
Ασάγκι Τσιουρελί

Το Ασάγκι Τσιουρελί (αζερικά: Aşağı Cürəli) είναι ένα χωριό και δήμος της επαρχίας Μπιλασουβάρ του νοτιοανατολικού Αζερμπαϊτζάν. Έχει πληθυσμό 2,505 κατοίκων.
Έντουαρντ Πίγκοτ

Ο Έντουαρντ Πίγκοτ ("Edward Pigott", 1753–1825) ήταν Άγγλος ερασιτέχνης αστρονόμος.
Take It Easy

To Take It Easy είναι ένα τραγούδι του αμερικανικού rock συγκροτήματος Eagles, το οποίο συμπεριλήφθηκε στον δίσκο "Eagles", του 1972. Το τραγούδι γράφτηκε από τους Τζάκσον Μπράουν και Γκλεν Φρέι. Το κομμάτι κυκλοφόρησε και ως single, το οποίο ήταν το πρώτο του σχήματος. Το single έφτασε στο νούμερο 12 των αμερικανικών charts "Billboard Hot 100". Επίσης, είναι το εναρκτήριο τραγούδι του ντεμπούτο άλμπουμ του σχήματος και από την αρχική του κυκλοφορία, παραμένει ένα από τα δημοφιλέστερα κομμάτια των Eagles. Το κομμάτι εισήχθη και στο Rock and Roll Hall of Fame.
Jealous Guy

Το Jealous Guy είναι ένα τραγούδι που γράφτηκε και ηχογραφήθηκε από τον Τζον Λένον, το 1971, το οποίο συμπεριλήφθηκε στον δίσκο του "Imagine". Πρόκειται για ένα από τα τραγούδια του Λένον με τις περισσότερες διασκευές. Με την πιο άξια αναφοράς να είναι αυτή των Roxy Music. 

Το τραγούδι δεν κυκλοφόρησε αρχικά ως single, όμως πέντε χρόνια μετά τη δολοφονία του Λένον κυκλοφόρησε ως single, φτάνοντας στο νούμερο 65 των βρετανικών charts. To 1988, στα αμερικανικά Billboard Hot 100 έφτασε το νούμερο 80. Ωστόσο, η διασκευή των Roxy Music, που κυκλοφόρησε σε single το 1981, έφτασε το νούμερο 1 των αυστραλιανών, λουξεμβουργέζικων και των βρετανικών charts.
Ασάγκι Γκιουζλέκ

Το Ασάγκι Γκιουζλέκ (επίσης, Ασάγκι Γκιουζλγιάκ, Κιουζλιάκ και Γιουχάρι Γκιουζλγιάκ) είναι ένα χωριό της επαρχίας Φιζουλί του Αζερμπαϊτζάν. Βρίσκεται στο νοτιοδυτικό μέρος της χώρας.